Aia Tomm - see oli päris valus vist??? igatahes kui abi vaja poest õlle järele minekul siis jalad on mul terved, anna teada kui abi vaja.Sellesama ida-tallinna erakorralise meditsiini kohta ma võiks rääkida ühe värvika loo :) Mina sattusin üle-eelmine kevad otse seiklusspordivõistluselt X-dream kiirabiga samasse haiglasse ja  traumapunkti. Seljas rattaga kukkumisest mullased liibukad ja higine spordisärk. Pärast läbivaatus, röntgen, valuvaigistav süst, särk kääridega seljast ära ja kõhu peale lahasesse. Traumapunkti sattusin otse rajalt, ilma mobiili, kodu võtmete jne, mis kõik said stardis sõbra autosse jäetud (võistkonna teisi 2 liiget ka kiirabiga kaasa ei võetud). Pärast käe kõhu peale sidumist (rangluud kipsi panna ei saa) tõstetigi vaatamata minu protestinootidele mind poolpalja (pool keha õnneks oli sidemes) ülakehaga  traumapunkti ukse taha. Helistada mul kuskile ei lubatud, koju viia mind keegi ei tahtnud ja sõbrad minu asukohta alles tuvastasid erinevatest haiglatest. Sellises seisus pärast tuima istumist haigla ukse taga otsustasin koju minna. Kriimulise nina, poolpalja ülakeha ja kaelas käega trolli ilmumine tekitas minu ümber aukartlike trollisõitjate ringi. Ja tänaval kõndides pälvisin vähemalt sama palju tähelepanu. Kuna väljas oli kevadiselt värske ca 10 C. Ja ka kodused olid läinud välja päikest nautima, siis sain veel  enne sõprade minu juurde jõudmist pool tunnikest oma räsitud ülakehale aias ukse taga päikest võtta (enne kui koduvõtmed minuni sõpradega minuni jõudsid). Kas see traumapunkti inimesi kottis? Ma ei ütleks et liiga palju ;) Moraal: kui konte murrad ära lase ennast sõpradest lahutada - vähemalt seni kuni teadvusel oled ;)